dh-unibe/image-text_koenigsfelden-charters-post-1500 huggingface dataset:
Ich, Heinrich Boller, ze den zitten schuͦlmeyster ze Zovingen, und Margaretha, sin elichù ✳
husfrow, bekennēt und vˀjehent offenlich mit urkùnd diss brieves fùr ùns, ✳ ùns₎ erben ✳ und
nachkomē ✳ von ùnsers huses ✳ un̄ hoffstat wegē, in der statt Zovingen gelegē, das da einhalb
stosset gêgē der sêngerye hus, ✳ dz vor zitten ✳ der Nùnlisten gewesen ist, ✳ und anderhalb an frow
Adelheid und herr Conratz Talakrers, kilcherrē ze Munelfingen, hoͧf, ✳ mit zweîn garten, hinnē
und nebent gelegen, ✳ das wir das selb ùnser hus ✳ mit den jetzgenantē gartē ✳ in dem rechten ✳ und
mit dem geding koft habent, ✳ alz hie nach geschribē statt: ✳ des ersten dz wir, ✳ ùnser erbē ✳ un̄
nachkomē in den egenantē zweîn garten ✳ und uff den selbē hoffstetten ✳ kein hûs, noch schùre,
noch keinerley andern bûwe tuͦn ✳ noch bûwen sont, die den obgenantē Talakrern un̄ ir erben
schedlich odˀ unfuͦglich sigent an irem egedachten hôf, ✳ hûs und hofstatt in keinē weg. ✳ item
wir sont sy och ✳ an ir egenantē hôf, hus und hofstatt, ✳ an ir mûren ✳ und taͤchern, hinnen und
vôrnen, ✳ ze allē ôrten ✳ und an dem gang nebēt uss ✳ gentzlich umbekùmbert lassen beliben
und si daran ✳ nû ✳ und hie nach ✳ nùt jerren ✳ noch in kein wîs betruͤben. ✳ item wir sont och kein
ab drôff uff si ✳ und ir murē wisen ✳ und in ir mûren noch darûff nùt bûwen. item wir
sont si och an keinen stettē ✳ an ir vorgeschribnē hof, ✳ hus und hofstatt ✳ und an dem gang
an ir gesicht ✳ und liechtpfenstern ✳ verbuwē, ✳ bekrenken ✳ noch ùberbuwen in keinē weg.
item wir bekennēt och, dz die mûren ze allen ôrten ir sint ✳ un̄ dz wir da mitt nùt ze
schaffent habent in kein wîs. und erzihent ùns, ✳ unser erbē ✳ und nachkomē umb disi stûk
aͤlli, ✳ aller rechtē und gesêtzten, ✳ uszùgen, ✳ fryhetten ✳ und gnaden ✳ mit den wir ✳ da wider jemer
tuͦ, tuͤit odˀ tuͦn moͤchtent in keinē weg. ✳ und lobēt dis alles staͤtt un̄ war ze habent bi ûnser
trûve, die wir darumb an eydes statt gebē habent, an all gevêrd. des alles ze warêm, offem
urkùnd so habent wir erbetten den wisen, wolbescheiden̄ man Uͦlrich Yllenbrecht, ze den
zittē schûltheissen ze Zovingē, dz er sin eigen insigel fùr ùns offenlich gehênkt hatt an disen
an disen brief, won wir do ze mal eigner insigel nùt hattent. ✳ ich, jetz genanter Uͦlrich
Yllenbrecht, vˀgich ✳ einer warheit aller diser vorgeschribnē dingē, ✳ won si vor mir also berett
un̄ vollfuͤrt sint, und dz ich min eygen insigel fùr die egenantē Heinrich Boller un̄ Margarethen, sin elich husfrowē, ✳ von ir ernstlicher bette wegē gehenkt han ✳ an disen brief, ✳ mir
und minē erbē unschaͤdlich. ✳ hie bi ✳ ze zùgen gewesen sint Meygerhans von Riettnow,
Conrat Spuͦl, ✳ Cuͦnrat vō Pfaffnach, ✳ Heini von Rinach, ✳ Peter Kùgenter, ✳ Hans Buggler,
alle raͤtt un̄ burger Zovingen. ✳ dirr brief ist gebē ze Zovingē, ✳ an fritag vor sant Gallen tag,
in dem jar, do man zalt von Cristus gebûrt tusent ✳ dryhundert ✳ und nùntzzig jare. ✳
Königsf. 414
Staatsarchiv
AARGAU
p̄vilegiat̄o it̄ domꝰ P Liebīgˀi
Zovingen ✳
K
M 28 ✳
Zoving₎ ✳
dis ist ein brief dz
ûns ain ùns₎rm hof
niemā bekùmerē sol